text: Benamputeret Vejle-sprinter laver hattrick til VM
  29 oktober 2015 kl. 07.47
  Daniel Wagner Jørgensen har høstet tre medaljer ved VM i para-atletik i Doha.
  Vejlenseren Daniel Wagner Jørgensen indledte VM i Doha med at vinde en bronzemedalje på 100 m, hvorefter han vandt en sølvmedalje i længdespring. Onsdag gjaldt det så 200 meteren, og også her fik han en bronzemedalje.
  Daniel Wagner Jørgensen kunne næsten ikke selv forstå det efter løbet:
  – Det er vanvittigt! Jeg havde ikke forventet en medalje på 100 m, men jeg havde slet ikke tænkt på, at det kunne være en mulighed på 200 m. Nu kan jeg tage fra Doha med medaljer i begge discipliner – det er helt eventyrligt. Jeg var skuffet over ikke at vinde guld i længdespring, min favoritdisciplin, men generelt har det været helt fantastisk, udtaler Daniel Wagner Jørgensen i en pressemeddelelse.
  Fakta om VM i para-atletik
  I para-atletik er atleterne delt op i klasser efter deres handicap. De konkurrerer i de klassiske atletikdiscipliner.De danske atleter kæmper ved verdensmesterskaberne om både medaljer og kvalifikation til de Paralympiske Lege i Rio i 2016. Den officielle målsætning er to medaljer og seks finalepladser. VM i atletik foregår i Doha, Qatar. I alt deltager syv danske atleter, som er:Jackie Christiansen, Aarhus 1900, Tranbjerg, klasse F44, diskos og kuglestødDaniel Wagner Jørgensen, Vejle IF, Vejle, klasse T/F 42, 100m, 200m og længdespringEbbe Blichfeldt, Esbjerg Handicapidræt, Sursee, klasse T54, 1500 m og 5000 mRonni Jensen, Aarhus 1900, Aarhus, klasse F37, diskosTure Lund, Helsingør IF, Helsingør, klasse T56, spyd og diskosFrida Jersøe, Frederiksberg IF, København, klasse F55, diskos og kuglestødKristel Walter, Odense Atletik, Odense, klasse F44, diskosLæs mere på mesterskabets officielle hjemmeside, hvor der også findes livestreaming: http://www.paralympic.org/doha-2015
  
  